ΓΡΑΠΤΗ ΕΡΩΤΗΣΗ E-0646/01

υποβολή: John Cushnahan (PPE-DE) προς την Επιτροπή

(6 Μαρτίου 2001)

Θέμα: Συμμετοχή της Επιτροπής στις συζητήσεις της ολομέλειας

Η συμφωνία-πλαίσιο καλεί τους Επιτρόπους να παρακολουθούν τις συζητήσεις στην ολομέλεια που αφορούν τους τομείς αρμοδιότητάς τους. Όπως αντιλαμβάνομαι δε, προβλέπει περιορισμένες μόνο εξαιρέσεις στο γενικό αυτό κανόνα.

Μπορεί η Επιτροπή να αναφέρει πόσες συζητήσεις ολομέλειας ενέπιπταν στον τομέα αρμοδιότητας κάθε επιτρόπου το 2000;

Πόσες συζητήσεις που αφορούσαν τομείς αρμοδιότητάς τους παρακολούθησε κάθε Επίτροπος;

Απάντηση του κ. Prodi εξ ονόματος της Επιτροπής

(4 Μαΐου 2001)

Όπως ζητεί το αξιότιμο μέλος, στον πίνακα που επισυνάπτεται παρέχεται γενική επισκόπηση του αριθμού των συζητήσεων ολομελείας που αφορούσαν τους τομείς αρμοδιότητας κάθε Επιτρόπου το 2000 και του αριθμού των συζητήσεων επί θεμάτων της αρμοδιότητας τους στις οποίες συμμετείχαν οι αντίστοιχοι Επίτροποι. Πρέπει να σημειωθεί ότι οι κοινές συζητήσεις επί διαφόρων θεμάτων ή επί διαφόρων εισηγήσεωνπολογίζονται ως μία συζήτηση. Δεν έχει ληφθείπόψη η συμμετοχή των Επιτρόπων σε συζητήσεις κατεπείγοντος, στην ώρα των ερωτήσεων ή σε περίπτωση αντικατάστασης άλλου Επιτρόπου.

Κατά τη διάρκεια της συζήτησης για το διορισμό της Επιτροπής στις 15 Σεπτεμβρίου 1999, ο Πρόεδρος Prodi ανέλαβε τη δέσμευση ενώπιον του Κοινοβουλίου να εξασφαλίσει, ως γενικό κανόνα, τη συμμετοχή των Επιτρόπων στις συζητήσεις ολομελείας που αφορούν θέματα της αρμοδιότητάς τους. Στη συνέχεια, η πολιτική αυτή δέσμευση κωδικοποιήθηκε στις παραγράφους 19, 20 και 21 της συμφωνίας-πλαισίου που εγκρίθηκε στις 5 July 2000. Στην εν λόγω συμφωνία ορίζεται ότι Η Επιτροπή εξασφαλίζει, ως γενικό κανόνα, ότι οι αρμόδιος Επίτροποι, όταν ζητείται από το Ευρωπαϊκό Κοινοβούλιο, είναι παρόντες στις συνόδους ολομελείας για τα θέματα της ημερήσιας διάταξης που εμπίπτουν στις αρμοδιότητές τους (σημείο 19). Προκειμένου να εξασφαλιστεί η παρουσία των Επιτρόπων, το Ευρωπαϊκό Κοινοβούλιο καταβάλλει κάθε δυνατή προσπάθεια για τη διατήρηση των τελικών σχεδίων ημερήσιας διάταξης (σημείο 20). Σε περίπτωση που το Ευρωπαϊκό Κοινοβούλιο προβαίνει σε τροποποίηση του σχεδίου ημερήσιας διάταξης κατόπιν της συνεδρίασης της Διάσκεψης των Προέδρων όπου εγκρίνεται το τελικό σχέδιο της ημερήσιας διάταξης μερικής συνόδου, ή εφόσον μετακινεί θέματα της ημερήσιας διάταξης σε μερική σύνοδο, η Επιτροπή μεριμνά για την εξασφάλιση της παρουσίας του αρμόδιου Επιτρόπου (σημείο 21).

Το συνολικό ποσοστό συμμετοχής 86 %, φανερώνει την αποφασιστικότητα της Επιτροπής να συμμορφωθεί με τη δέσμευση αυτή. Πάντως, όπως αναφέρει και το ίδιο το αξιότιμο μέλος, η συμφωνία-πλαίσιο επιτρέπει κάποια ελαστικότητα προκειμένου να περιορίζονται οι πιέσεις πουφίστανται οι Επίτροποι από το πρόγραμμα εργασίας τους.

Η Επιτροπή θα ήθελε επίσης ναπενθυμίσει ότι το ποσοστό παρουσίας σε συζητήσεις ολομελείας βάσει του σημείου 19 της συμφωνίας-πλαισίου παρέχει ατελή εικόνα τόσο όσον αφορά τη συνολική παρουσία όσο και τις σχέσεις μεταξύ Επιτρόπων και Ευρωπαϊκού Κοινοβουλίου. Για να έχουμε συνεκτικότερη εικόνα, είναι αναγκαίο να συνυπολογίζεται και η παρουσία των Επιτρόπων σε συνεδριάσεις επιτροπών, σε συνεδριάσεις με κοινοβουλευτικές αντιπροσωπείες, πολιτικές ομάδες, σε διακομματικές συνεδριάσεις κλπ.

>ΚΤΜ ΟΠΝΒΧΒ>

Βασίζεται στις συνόδους Στρασβούργου από Δευτέρα έως Πέμπτη + συνόδους Βρυξελλών.

Εξαιρούνται όλες οι συζητήσεις που αφορούν αποκλειστικά τον Πρόεδρο Prodi, οι συζητήσεις κατεπείγοντος, οι ψηφοφορίες και οι δηλώσεις της Επιτροπής σχετικά με τις αποφάσεις της ημέρας.